Orde do DOG nº 5 do 2020/1/9 - Xunta de Galicia\nDOG Núm. 5 Xoves, 9 de xaneiro de 2020 Páx. 853\nORDE do 3 de decembro de 2019 pola que se establecen as bases reguladoras do certame Cooperativismo no ensino, dirixido ao alumnado dos centros educativos de Galicia, e se procede á súa convocatoria para o ano 2020 (código de procedemento TR802O).\nA Constitución española, no seu artigo 129.2, encoméndalles aos poderes públicos a promoción das diversas formas de participación na empresa e o fomento, mediante unha lexislación adecuada, das sociedades cooperativas.\nA Comunidade Autónoma galega asumiu a competencia exclusiva en materia de cooperativas en virtude da transferencia feita pola Lei orgánica 16/1995, ampliando a recollida no artigo 28.7 do Estatuto de autonomía de Galicia.\nEn uso da referida competencia ditouse a Lei 5/1998, do 18 de decembro, de cooperativas de Galicia, a cal recoñece de interese social a promoción e o desenvolvemento das sociedades cooperativas e crea o Consello Galego de Cooperativas como máximo órgano de promoción e difusión do cooperativismo na Comunidade Autónoma.\nA Consellería de Economía, Emprego e Industria, co fin de difundir e promover o cooperativismo entre o alumnado dos centros de educación infantil, primaria, secundaria obrigatoria, educación especial, formación profesional e de ensinanzas de réxime especial de Galicia, establece as bases reguladoras para o certame Cooperativismo no ensino, dirixido ao alumnado dos centros educativos de Galicia, e aproba a súa convocatoria para o ano 2020. A súa concreción e realización levarase a cabo de xeito coordinado polas consellerías de Educación, Universidade e Formación Profesional e de Economía, Emprego e Industria, na liña dos obxectivos do Plan de emprendemento no sistema educativo de Galicia.\nSobre as bases reguladoras do certame, así como sobre a súa convocatoria para o ano 2020, emitiu informe o Consello Galego de Cooperativas.\nBases reguladoras do certame Cooperativismo no ensino dirixido\nao alumnado dos centros educativos de Galicia\n3. O código do procedemento para a tramitación destes premios é o TR802O.\na) Actividades artísticas, tales como debuxos, pinturas, maquetas, fotografías ou vídeos, dirixidas ao alumnado dos centros de educación infantil, primaria e educación especial.\nb) Actividades cooperativizadas, dirixidas ao alumnado dos centros de educación secundaria obrigatoria e educación especial.\nc) Proxectos empresariais cooperativos, dirixidos ao alumnado dos centros de formación profesional e de ensinanzas de réxime especial.\nArtigo 5. Modalidade de actividades artísticas, dirixida ao alumnado dos centros de educación infantil, primaria e educación especial\n1. O alumnado dos centros de infantil, primaria e educación especial poderá presentar a este concurso os debuxos, pinturas, maquetas, fotografías ou vídeos, realizados por eles, en que que se reflicta a posta en práctica dos valores e principios cooperativos, segundo as seguintes categorías:\nNo caso de traballos realizados conxuntamente por alumnado pertencente a diferentes cursos, o centro educativo deberá presentalos á categoría a que pertenza a maioría do alumnado participante.\n3. Condicións técnicas:\na) Os traballos de debuxo, pintura e elaboración de maquetas presentaranse en formato e soporte libre, empregando as técnicas que o alumnado decida. Os traballos deberán estar correctamente identificados en letras maiúsculas cos datos de autoría: nome, apelidos, idade, curso, enderezo do centro escolar, así como a categoría en que participan e título do traballo.\nb) Os traballos de fotografía presentaranse en formato dixital, arquivos JPG, RAW ou TIFF, en alta resolución para a súa posible publicación, de 2.000 píxeles como mínimo no seu lado máis reducido. A resolución recomendada é de 300 ppp. Ademais dos arquivos en formato dixital deberán enviarse copias en papel. Cada fotografía (copia impresa), así como o correspondente soporte coas copias dos arquivos, deberán levar unha inscrición no reverso que indique con letra lexible os datos de identificación da autoría: nome, apelidos, idade, curso, enderezo do centro escolar, así como a categoría en que participan e título do traballo.\nc) No caso de vídeos, as producións presentaranse nun DVD estándar ou outro soporte reproducible en calquera reprodutor convencional, podendo conter menú de inicio. O formato será MPEG2 PAL, configurado como zona 2 ou como zona libre. A súa duración non poderá exceder os 10 minutos. O soporte non poderá conter máis dun traballo e deberá estar identificado cos datos da autoría: nome, apelidos, idade, curso, enderezo do centro escolar e a categoría en que participan, título da creación presentada, así como unha ficha técnica.\nd) Todos os textos, locucións e grafismos empregados nos traballos deberán utilizar o galego. Non se admitirá ningún traballo en soporte distinto dos anteriores ou que non respecte as condicións indicadas.\nArtigo 6. Modalidade de actividades cooperativizadas, dirixida ao alumnado dos centros de educación secundaria obrigatoria e educación especial\nd) Tarefas desenvolvidas. Débese especificar que tipo de recursos se precisan para levar a cabo a actividade e cales deles se utilizan. Estes poden ser materiais de tipo documental, gráficos, sonoros, económicos, etc. Tamén é necesario precisar a maneira de obtelos.\nEsta memoria deberá estar redactada en galego e terá unha extensión máxima de 6 follas DIN A4 escritas por unha soa cara. Engadiranse, como anexos, o resultado final e os documentos precisos para xustificar a realización do proxecto, nas súas diferentes etapas, tales como fotografías da realización, documentos, materiais realizados e actas das reunións, debidamente identificados co nome do centro e o título do proxecto.\n1. O alumnado dos centros educativos que impartan formación profesional específica e de ensinanzas de réxime especial, nos cales se realizasen actividades de fomento e divulgación do cooperativismo, poderán presentar a este concurso os proxectos empresariais elaborados por eles, baixo a única modalidade de proxectos empresariais cooperativos.\n4. Na elaboración de cada proxecto deberán participar, como mínimo, tres alumnos ou alumnas, que deberán estar dirixidos por un profesor ou profesora, ou un director ou directora.\n3. Se algunha das persoas interesadas presenta a súa solicitude presencialmente, será requirida para que a emende a través da súa presentación electrónica. Para estes efectos, considerarase como data de presentación da solicitude aquela en que foi realizada a emenda.\n• Modalidade de actividades artísticas: debuxos, pinturas, maquetas, fotografías ou vídeos, de conformidade co sinalado no artigo 5.\n• Modalidade de proxectos empresariais cooperativos: proxectos, ficha resumo, e currículo do grupo, segundo o sinalado no artigo 7.\n2. Non será necesario achegar a documentación acreditativa de representación que xa foi presentada anteriormente sempre que a persoa interesada expresase o seu consentimento para que sexan consultados ou obtidos eses documentos. Para estes efectos, a persoa interesada deberá indicar en que momento e ante que órgano administrativo presentou os citados documentos.\nNon obstante, os traballos do alumnado na modalidade de actividades artísticas, debidamente identificados, deberán entregarse na Secretaría Xeral de Emprego (Consellería de Economía, Emprego e Industria, Edificio Administrativo de San Lázaro, 15781 Santiago de Compostela). Poderase utilizar calquera tipo de envío sempre que garanta a entrega no lugar e no prazo previsto na convocatoria.\nc) Certificación de estar ao día no cumprimento das súas obrigas coa Axencia Estatal de Administración Tributaria.\n3. Excepcionalmente, no caso de que algunha das circunstancias imposibilite a obtención dos citados datos poderase solicitar ás persoas interesadas a presentación dos documentos correspondentes.\n1. O órgano instrutor dos expedientes será a Subdirección Xeral de Economía Social da Secretaría Xeral de Emprego, que se encargará de comprobar que as solicitudes e a documentación presentada reúnen os requisitos exixidos nesta orde. No suposto de que observe algún defecto ou sexa incompleta a documentación, e atendendo ao disposto no artigo 20.5 da Lei 9/2007, do 13 de xuño, de subvencións de Galicia, requirirá o interesado para que a repare no prazo máximo e improrrogable de dez (10) días. Se non o fixer, terase por desistido da súa solicitude, logo de resolución que deberá ser ditada nos termos previstos no artigo 21, en relación co artigo 68, da Lei 39/2015, do 1 de outubro, do procedemento administrativo común das administracións públicas.\n3. Todos os trámites administrativos que as persoas interesadas deban realizar durante a tramitación deste procedemento deberán ser realizados electronicamente accedendo á Carpeta cidadá da persoa interesada dispoñible na sede electrónica da Xunta de Galicia.\n6. Neste caso as persoas interesadas deberán crear e manter o seu enderezo electrónico habilitado único a través do Sistema de notificación electrónica de Galicia-Notifica.gal, para todos os procedementos administrativos tramitados pola Administración xeral e do sector público autonómico. En todo caso, a Administración xeral poderá de oficio crear o indicado enderezo, para os efectos de asegurar o cumprimento polas persoas interesadas da súa obriga de relacionarse por medios electrónicos.\n7. As notificacións entenderanse practicadas no momento en que se produza o acceso ao seu contido, entendéndose rexeitada cando transcorresen dez días naturais desde a posta á disposición da notificación sen que se acceda ao seu contido.\n8. Se o envío da notificación electrónica non é posible por problemas técnicos, a Administración xeral e do sector público autonómico de Galicia practicará a notificación polos medios previstos na normativa reguladora do procedemento administrativo.\nb) Dúas persoas, nomeadas pola Consellería de Educación, Universidade e Formación Profesional, especialistas nas materias de debuxo e pintura e en audiovisual, respectivamente.\nc) Unha persoa adscrita á Secretaría Xeral de Emprego designada pola súa persoa titular, que o presidirá.\nb) Unha persoa nomeada pola Consellería de Educación, Universidade e Formación Profesional.\nd) Unha persoa adscrita á Secretaría Xeral de Emprego designada pola súa persoa titular, que o presidirá.\n4. Os tribunais non poderán propoñer un mesmo centro como gañador do premio ao mellor traballo e do accésit nunha mesma categoría da modalidade de actividades artísticas, ou na mesma modalidade no caso de actividades cooperativizadas e de proxectos empresariais cooperativos. No caso de que os dous traballos que acaden a maior puntuación nunha mesma categoría correspondan a un mesmo centro, o tribunal deberá propoñer como gañador do accésit o centro cuxo traballo obtivese a puntuación seguinte.\n5. Na composición do tribunal procurarase acadar a presenza equilibrada de mulleres e homes.\nCo obxecto de facilitar a realización das actividades de promoción do cooperativismo, os centros educativos poderán solicitar asesoramento en materia dos principios e valores cooperativos a través de escrito dirixido á Secretaría Xeral de Emprego.\n1. Á vista da deliberación do tribunal, contida na acta da sesión en que se concrete a súa valoración para o outorgamento dos premios, a persoa titular da Secretaría Xeral de Emprego resolverá, por delegación da persoa titular da Consellería de Economía, Emprego e Industria, a concesión dos premios, que será obxecto de publicación no Diario Oficial de Galicia e na web http://ceei.xunta.gal/, e notificaráselles aos centros de ensino premiados.\n2. O prazo para ditar e notificar as resolucións será de tres meses contados a partir do día seguinte ao da finalización do prazo de presentación de solicitudes. Transcorrido o dito prazo sen que se dite resolución expresa, entenderase desestimada a solicitude de acordo co establecido no artigo 23.5 da Lei 9/2007, de subvencións de Galicia.\n3. Unha vez notificada a resolución, as persoas e entidades interesadas dispoñerán dun prazo de dez (10) días para a súa aceptación. Transcorrido este sen que se produza manifestación expresa, entenderase tacitamente aceptada, segundo o artigo 21.5 da Lei 9/2007, do 13 de xuño, de subvencións de Galicia.\n4. As resolucións que se diten neste procedemento esgotan a vía administrativa e contra elas cabe interpoñer recurso contencioso-administrativo no prazo de dous meses ante o órgano competente da xurisdición contencioso-administrativa. Así mesmo, poderá formularse, con carácter potestativo, recurso de reposición no prazo dun mes, ante o mesmo órgano que ditou a resolución impugnada. Todo o anterior é de conformidade co disposto na Lei 39/2015, do 1 de outubro, do procedemento administrativo común das administracións públicas, e na Lei 29/1998, do 13 de xullo, reguladora da xurisdición contencioso-administrativa.\n2. No prazo indicado na convocatoria, os centros premiados deberán remitir a seguinte documentación xustificativa do destino do importe recibido:\n3. Os importes dos premios correspondentes á modalidade de proxectos empresariais cooperativos serán aboados ás persoas autoras do proxecto. Para iso, o centro responsable do proxecto premiado deberá presentar a solicitude de pagamento segundo o modelo que figura como anexo II a esta orde, xunto coa seguinte documentación xustificativa, no prazo indicado na convocatoria:\na) Declaración asinada por todas as persoas autoras do proxecto que acredite as contías atribuídas individualmente a cada unha delas.\nb) Memoria das xestións realizadas para a posta en marcha do proxecto, se é o caso. A memoria deberá incluír a acta da asemblea constituínte da cooperativa, no caso de terse celebrado, cos datos de identificación das persoas integrantes (nome e apelidos, domicilio e DNI).\nc) Datos identificativos de cada unha das persoas participantes segundo o modelo anexo III, asinado por cada participante.\nd) DNI ou NIE das persoas participantes.\ng) Certificación de estar ao día no cumprimento das súas obrigas coa Axencia Tributaria de Galicia.\n4. No caso de que as persoas interesadas se opoñan a esta consulta, deberán indicalo no recadro correspondente habilitado no formulario de inicio e achegar os devanditos documentos.\n5. Excepcionalmente, no caso de que algunha das circunstancias imposibilitase a obtención dos citados datos, poderase solicitar ás persoas interesadas a presentación dos documentos correspondentes.\n6. A xustificación deberá presentarse por medios electrónicos.\n2. As solicitudes, a súa tramitación e a súa concesión axustaranse a estas bases e ao disposto na Lei 39/2015, do 1 de outubro, do procedemento administrativo común das administracións públicas, na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento.\n1. De conformidade co artigo 17 da Lei 1/2016, do 18 de xaneiro, de transparencia e bo goberno, e co artigo 15 da Lei 9/2007, do 13 de xuño, de subvencións de Galicia, a consellería responsable da iniciativa publicará na súa páxina web oficial a relación das persoas beneficiarias e o importe das axudas concedidas. Incluirá, igualmente, as referidas axudas e as sancións que, como consecuencia delas, se poidan impoñer nos correspondentes rexistros públicos, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade.\n1. O outorgamento dos premios establecidos neste certame implica, sen necesidade de declaración ningunha por parte das persoas autoras, o recoñecemento do dereito a favor da Consellería de Economía, Emprego e Industria de reproducir, traducir e difundir os traballos premiados nas condicións, cos medios e a través dos suxeitos, entidades ou institucións que consideren oportunos.\n2. A Consellería de Economía, Emprego e Industria reserva para si o dereito a difundir o nome e/ou imaxes das persoas e centros gañadores, polos medios e formas de comunicación que crea convenientes durante todo o tempo que considere necesario e sen obriga de realizar ningunha compensación. Considérase que as persoas participantes no certame prestaron o seu consentimento ao presentaren os traballos.\n3. As persoas e entidades concursantes exoneran de toda responsabilidade a Consellería de Economía, Emprego e Industria, no caso de que os traballos resultasen danados ou destruídos por caso fortuíto ou forza maior, mentres estean no seu poder. Os centros poderán recoller os traballos presentados nun prazo de tres meses a partir do día da entrega dos premios.\nArtigo 19. Obrigas da persoas beneficiarias, compatibilidade e reintegro\n1. As persoas e entidades beneficiarias quedan obrigadas a someterse ás accións de control, comprobación e inspección que efectuará a Consellería de Economía, Emprego e Industria, ás de control financeiro que correspondan, se é o caso, á Intervención Xeral da Comunidade Autónoma, ás previstas na lexislación do Tribunal de Contas e do Consello de Contas, ou a outros órganos da Administración do Estado ou da Unión Europea, a achegar canta información lles sexa requirida no exercicio das actuacións anteriores, e demais obrigas establecidas no artigo 11 da Lei 9/2007, do 13 de xuño, de subvencións de Galicia.\n3. Procederá a revogación das subvencións, así como o reintegro total ou parcial das cantidades percibidas e a exixencia do xuro de demora nos casos e nos termos previstos nos artigos 32 e 33 da citada Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento.\nConvocatoria do certame Cooperativismo no ensino para o ano 2020\nConvócase para o ano 2020 o certame Cooperativismo no ensino, dirixido ao alumnado dos centros educativos de Galicia.\nO prazo de presentación das solicitudes comeza o día seguinte ao da publicación desta orde no Diario Oficial de Galicia e remata o 30 de abril de 2020. Non obstante, se o período de presentación resultase inferior a un mes, as solicitudes poderán presentarse no prazo dun mes a partir do día seguinte ao da publicación desta orde no Diario Oficial de Galicia.\n1. Os traballos presentados á modalidade de actividades artísticas dirixida ao alumnado dos centros de educación infantil, primaria e educación especial, e á modalidade de actividades cooperativizadas, dirixida ao alumnado dos centros de educación secundaria obrigatoria e educación especial, nas súas distintas categorías, poderán optar aos seguintes premios:\n• Un premio ao mellor traballo de cada categoría: os centros de ensino premiados en cada categoría recibirán a cantidade de 2.500 euros destinados á adquisición de material didáctico, audiovisual, informático ou deportivo, así como á celebración dunha actividade formativa, cultural, deportiva dirixida ao alumnado do centro.\n• Un accésit por cada categoría: os centros de ensino premiados en cada categoría recibirán a cantidade de 1.500 euros destinados á adquisición de material didáctico, audiovisual, informático ou deportivo, así como á celebración dunha actividade formativa, cultural, deportiva dirixida ao alumnado do centro.\n2. Os traballos presentados á modalidade de proxectos empresariais cooperativos, dirixida ao alumnado dos centros de formación profesional e de ensinanzas de réxime especial, poderán optar aos seguintes premios:\n1. Na modalidade de actividades artísticas e de actividades cooperativizadas, o prazo de presentación da documentación xustificativa do destino do importe recibido rematará o 30 de novembro de 2020.\n2. Na modalidade de proxectos empresariais cooperativos, o prazo de presentación da documentación xustificativa para o pagamento destes premios rematará o 31 de outubro de 2020. Non obstante, esta documentación tamén poderá presentarse xunto coa solicitude.\nA concesión dos premios previstos nesta convocatoria realizarase con cargo aos recursos económicos asignados á Secretaría Xeral de Emprego, aplicación 09.40.324C.480.1, do proxecto dos orzamentos da Comunidade Autónoma galega para o ano 2020, ata un importe máximo de 28.000 euros.\nDeste xeito, a súa eficacia queda condicionada á existencia de crédito adecuado e suficiente no momento da resolución de concesión.


mancomun: OpenStreetMap nas Administracións Públicas\nOpenStreetMap nas Administracións Públicas\nO proxecto OpenStreetMap, do que temos falado noutras ocasións, trata de crear un mapa libre do mundo, de xeito participativo e seguindo a mesma filosofía que a da Wikipedia.\nNos últimos anos ten experimentado un incremento moi grande na súa participación, contando xa con máis de 3 millóns de usuarios rexistrados que contribúen a súa mellora. O grado de completitude da información en todo o planeta, así como a alta capacidade de actualización dos datos e de mellora dos mesmos, fai que sexa unha alternativa a outros servizos profesionais, e que tanto empresas, gobernos e outras entidades aposten por esta fonte de información aberta.\nNo ámbito específico das administracións públicas, OSM está a abrirse camiño cada vez máis, comezando a darse proxectos de colaboración entre estas entidades, nos que non só as administracións empregan OpenStreetMap, senón que colaboran cedendo e liberando os seus datos para melloralo.\nNa propia wiki do proxecto estase facendo unha recopilación sobre todos estes casos de colaboración con administracións e anímase a toda persoa que coñeza algún caso a que o inclúa nesa mesma páxina. Na mesma se poden atopar xa moitos casos de uso e colaboracións de todo tipo, dende resposta a desastres, creación de cartografía nacional, rutas de transporte, identificación de asentamentos, etc.\nNeste apartado da wiki tamén se recolle información útil, como poden ser algúns estudos sobre a relación entre o proxecto e as administracións públicas, ou información relativa a cuestións legais como poden ser as relativas ao licenciamento da información, apartado no que as administracións teñen que poñer especial atención en moitos casos.


A Deputación de Ourense entrega o XXIX Premio "Carracedo" ao xornalista Javier Fraiz polos seus artigos "en perfecto equilibrio entre literatura e periodismo" - Deputación Provincial de Ourense\nA Deputación de Ourense entrega o XXIX Premio "Carracedo" ao xornalista Javier Fraiz polos seus artigos "en perfecto equilibrio entre literatura e periodismo"\nO acto, celebrado no Salón de Plenos do Pazo Provincial no Día Internacional da Liberdade de Prensa, foi presidido por Rosendo Fernández e contou coa presenza de representantes institucionais, sociais e culturais.\nRosendo Fernández lembrou que o Día Mundial da Liberdade de Prensa, que neste 2019 se celebra baixo o lema "Medios para la democracia: periodismo y elecciones en los tiempos de la Desinformación", lembra a importancia do dereito á información "clave para consolidar a democracia".\nPola súa parte, Javier Fraiz dixo que recibir este galardón é "unha ledicia evidente e un acicate persoal, pero en especial supón unha responsabilidade" e agradeceu ao xurado que valorara "o equilibrio entre xornalismo e literatura na serie de artigos que presentei" explicando que son "dez textos feitos desde as emocións".\nOurense, 3 de maio de 2018.- O xornalista José Javier López Fraiz (Javier Fraiz) recibiu hoxe o XXIX Premio de Xornalismo "Xosé Aurelio Carracedo", na súa edición 2019, dotado con 3.000 euros e diploma, un certame instaurado pola institución provincial como homenaxe e lembranza do xornalista ourensán que lle da o seu nome, falecido en 1988, e en defensa dun xornalismo de calidade. No acto, celebrado no Salón de Plenos do Pazo Provincial, o vicepresidente da Deputación de Ourense, Rosendo Fernández entregoulle o galardón ao premiado acompañado por representantes institucionais, sociais e culturais, así como por membros do xurado, familiares de Xosé Aurelio Carracedo e representantes dos ámbitos xornalístico, cultural e social.\nO xurado ditaminou conceder o galardón a Javier Fraiz pola súa serie de artigos publicados no xornal Faro de Vigo ao longo de 2018, un traballo cualificado como "rompedor" co xornalismo clásico, "tratando de igual a igual a escrita literaria e informativa nun equilibrio perfecto". Así mesmo, o xurado salientou do traballo premiado o feito de ser "pezas literarias baseadas na realidade do día a día", salientando "o estilo propio e definido co que as executa, o que se aprecia de maneira constante en todos os artigos". Así mesmo, subliña "os bos desenlaces" dos artigos e a circunstancia de que acheguen "datos e información, arroupados por unha escrita literaria; unha perfecta conxugación entre o literario e o xornalístico".\nO vicepresidente da Deputación de Ourense lembrou que o Día Mundial da Liberdade de Prensa, que neste 2019 se celebra baixo o lema "Medios para la democracia: periodismo y elecciones en los tiempos de la Desinformación", lembra a importancia do dereito á información "clave para consolidar a democracia".Neste contexto -engadiu Rosendo Fernández- o Día mundial da Liberdade de Prensa 2019 aborda, entre outros temas, os efectos da era dixital sobre comunicacións, de maneira no que o periodismo profesional pode desenvolver un papel máis visible e competir cun contido emotivo, información e mensaxes privados nas "Redes sociais" durante as eleccións.\nNeste mesmo sentido, o vicepresidente do goberno provincial afirmou que promover a liberdade de prensa é "promover o dereito á verdade. E baseándose nesta máxima a Deputación de Ourense creou o premio Xosé Aurelio Carracedo, que xa vai na 29ª edición, e que leva o nome dun xornalista de raza".\nA liberdade de expresión é "un dereito humano, consagrado no artigo 19 da Declaración Universal de Dereitos Humanos. É unha pedra angular de boa gobernanza, e desenvolvemento sostible, sen embargo, cada dia no mundo xornalistas e traballadores dos medios de comunicación son obxecto de ataques.Por iso hoxe, no día mundial da liberdade de prensa, lembramos a Xosé Aurelio Carracedo, escribindo con letras maiúsculas verbas como: Liberdade, Compromiso e Vocación", engadiu Rosendo Fernández.\nPola súa banda, Javier Fraiz afirmou que recibir este galardón é "unha ledicia evidente e un acicate persoal, pero en especial supón unha responsabilidade", explicando que quen logra un premio ten "o deber de estar á altura de moitos outros que o merecen tanto ou probablemente máis", lembrando aos compañeiros de profesión, sendo algúns deles "auténticos referentes que me guían coma un faro".\nO premiado tamén tivo palabras para Xosé Aurelio Carracedo a quen "non tiven a sorte de coñecer, pero que segundo me contan algunhas persoas que traballaron con el aquí en Ourense, era una boa persoa. Esa, con alta probabilidade é a mellor cualidade para ser un bo xornalista". Así mesmo, Javier Fraiz, quen reivindicou o valor do xornalismo local, falou da situación actual que está a vivir esta profesión que "está sometida a unha avaliación constante. Non é unha profesión infalible nin ten por qué selo. A única premisa debe ser a honestidade e a única meta, buscar a veracidade".\nAsemade, Javier Fraiz agradeceu ao xurado do premio que valorara "o equilibrio entre xornalismo e literatura na serie de artigos que presentei ao certame. Son pezas con opinión, un xénero un tanto maltratado polos estereotipos" e explicou que se trata de "dez textos feitos desde as emocións, o gran combustible creativo, o nutriente que fai agromar as mellores frases".\nNo acto participou Clara Carracedo, irmá de Xosé Aurelio, quen felicitou ao premiado polo "interesante traballo realizado que non sería posible sen a liberdade de prensa, que hoxe tamén celebramos". Así mesmo, Carla Carracedo agradeceu á Deputación que manteña este premio "que leva o seu nome e que aposta pola liberdade de opinión e polo amor pola terra".


Bosque Rust Hack\nAproveita o momento e aproveita ao máximo o tempo que pasas xogando a Rust: compra hoxe unha clave de produto de 1 día.\nCompite cos mellores xogadores que o mundo ten para ofrecer en Rust: compra hoxe unha clave de produto dunha semana.\nQueres ser membro do Gamepron "VIP Club"? Compra hoxe unha clave de produto dun mes.\nRust Forest Hack Información\nRust Forest é unha solución de corte todo en un para calquera tipo de reprodutor de Rust. Non importa se prefires o aspecto PvP ou PvE de Rust, xa que hai funcións que che axudarán a facer grandes cousas en calquera dos dous modos. Non tes que pasar horas intentando perfeccionar as túas habilidades e afastando os recursos, xa que o noso Rust Forest Hack facilitará todo isto. É difícil superar a gran cantidade de escasos Rust Hacks dispoñibles en liña, pero por sorte Gamepron sempre te terá cuberto. Sinto o poder de Rust Forest hoxe.\nHai moitas características a ter en conta dentro da ferramenta Rust Forest, como ESP e información inimigas (distancias, armas / elemento ESP, NPC ESP, etc.). Algúns dirían que o noso Rust Aimbot é ben versado, xa que ten como obxectivo axustable / suave e priorización ósea, así como o popular círculo FOV.\nNPC esp (lobos, osos, etc.)\nRecursos esp (botín, gardas, minerais)\nAimbot cunha previsión lexítima\nApuntar gratis (Apuntar á auga)\nSen danos de caída\ncuración silenciosa mod\nAcerca de Rust Forest\nOs usuarios están absolutamente namorados do Rust Forest Hack e por unha boa razón. Hai moitas funcións incribles que debes considerar, moitas das cales che axudarán tanto na configuración de PvP como de PvE. NoSpread é ideal para cando desexes eliminar a propagación de balas, mentres que o noso Mod Spiderman permitirache pegarte ás paredes e subir a calquera lugar que queiras. Smooth Aiming dálle un aspecto inocente, xa que a xente non pensará que está a enganar (só é increíblemente hábil), mentres que o FOV Circle permitiralle dirixirse a calquera que se atope dentro do seu campo de visión. As características nunca rematan.\nPor que usar Rust Forest sobre outros provedores?\nOutros provedores só vos decepcionarán dun xeito ou doutro, e algúns dos nosos usuarios aprenderon diso. A herba non está máis verde do outro lado e, unha vez que probaches Rust Forest por ti mesmo, nin sequera pensarás buscar noutro lugar. Estamos completamente dedicados a proporcionar aos nosos usuarios\nunha experiencia positiva, independentemente de que Rust Hack pretenda empregar. Cando queres saber que estás usando un Rust Hack sen detectar (que está completamente libre de malware e outro contido malicioso), Gamepron é a empresa na que podes confiar. Pon a túa fe en Rust Forest, confía en nós!\nPodes controlar o teu destino co menú específico e diverso do xogo para o noso Rust Forest Hack. Moitos dos Rust Hacks que atopas en liña quedarán curtos cando se trata do seu menú no xogo, xa que son demasiado grandes (ocupan espazo na túa pantalla) ou simplemente maman en xeral. Ofrecémosche a opción de personalizar completamente a túa experiencia ou simplemente deixar que as cousas estean e xogar coa configuración xenérica. O mundo é a túa ostra cando decides enganar con Gamepron, especialmente nun xogo de supervivencia como Rust. Atopa recursos raros habilitando Resource ESP no xogo.\nA1. Este cargador requirirá o uso dun dispositivo externo USB (para enchufalo / desconectalo). Non funcionará cargándoo desde discos internos (como C ou D).\nA6. Si, este truco admite a pantalla completa.\nListo para Domina co noso Rust Forest Hack?


2008 en imaxes\nAs imaxes e as noticias máis destacadas de 2008 emitidas polos informativos de Televisión de Galicia.\n1987. Resumo do ano\nResumo das noticias máis relevantes e das imaxes máis impactantes que manexou a redacción dos Servicios Informativos da TVG en 1987.\nEspazo dedicado á orientación educativa, dirixido aos pais pero tamén á sociedade en xeral. En plató ou en exteriores realízase este espacio que é a base televisiva dun ambicioso proxecto pedagóxico nacido en 1977 en Lugo da man de Antonio Gandoy e orientado daquela sobre todo a facilitarlles instrumentos a familias do rural con difícil acceso a centros para a escolarización dos máis pequenos.\nEspazo semanal estreado en xaneiro, no que se informa da actualidade cinematográfica da carteleira, ademais de facer seguimento das novidades do audiovisual, cunha ollada universal aínda que primando as producións feitas en Galicia. Inclúe entre os seus contidos unha sección dedicada á crítica cinematográfica; outra A vía láctea, un percorrido polo cine galego na historia, a cargo de Miguel Anxo Fernández; e a secc


O balompé da capital abre as súas portas ao fútbol base - Futbolinlugo\nUn destes equipos é a Comercial, cuxo conxunto sénior ascendeu este curso á Segunda Rexional. Estas son as primeiras xornadas que organiza a actual directiva e teñen un obxectivo claro segundo o seu vicepresidente, Lolo: “Non se pretende ensinarlles aos nenos a xogar ao fútbol. Simplemente animarlles a coñecer en primeira persoa ás intencións da directiva da SG Comercial de apostar polo fútbol base sen descoidar o fútbol afeccionado”. O club quere potenciar as categorías no fútbol base: “O propósito é ofrecer aos rapaces de base a oportunidade de acompañalos nesta n0va andaina e ter conxuntos representándonos nas categorías de base nas que se poidan conformar equipos“, apunta Lolo. As xornadas da Comercial comezarán a vindeira semana no campo das Gándaras.\nUn mes tamén é o tempo que destina a Milagrosa para a incorporación de máis nenos e nenas a unha das bases máis consolidadas do fútbol da provincia tanto no feminino como no masculino. O conxunto vermello e branco iniciou esta campaña baixo o lema “O futuro es ti” co fin de sumar os maiores interesados posible.


Inicio > Delegaciones > Delegaciones del Gobierno > Delegación del Gobierno en la Comunidad Autónoma de Galicia > Actualidad > Notas de Prensa > Notas > 2019 > Agosto > A subdelegada do Goberno na Coruña agradece aos oleiros e oleiras de Buño a súa defensa do patrimonio cultural galego\nA subdelegada do Goberno na Coruña agradece aos oleiros e oleiras de Buño a súa defensa do patrimonio cultural galego\nNa súa intervención destaca que a mostra é unha espectacular oportunidade para comprobar a mestura entre a tradición e o contemporáneo\nConsidera aos artesáns da olería como unha parte importante que sustenta a nosa memoria e a esencia de Galicia\nAlerta sobre o crecente desinterese da sociedade na defensa dos oficios populares e defende o seu valor cultural e económico\nA subdelegada do Goberno na Coruña, Pilar López-Rioboo, amousou hoxe o seu agradecemento aos oleiros e oleiras na defensa do patrimonio cultural, segundo indicou no transcurso na inauguración da XXXVI Mostra de Olería de Buño.\nNo acto a subdelegada do Goberno estivo acompañada polo alcalde de Malpica, Walter Pardo Añón; o vicepresidente da Deputación da Coruña, Xosé Regueira; a directora xeral de Comercio e Consumo, Sol María Vázquez Abeal; a presidenta da Asociación Oleira de Buño, Carmen Isabel Labrador Fariña; e o presidente da FEGAMP e alcalde do Barco de Valdeorras, Alfredo García Rodríguez.\nNa súa intervención Pilar López-Rioboo recordou que a mostra da olería é o escaparate por excelencia para amosar o mellor de Buño e que representa unha oportunidade única e espectacular para comprobar a mestura entre a tradición e o contemporáneo e para conxugar arte con tradición.\nTambién destacou que desde os poderes públicos existe unha responsabilidade coa obra e co traballo de todas as persoas que axudaron a construir Galicia, “e sen dúbida os oleiros e oleiras son algunhas desas persoas na que se sustenta a nosa memoria, a esencia de Galicia feita arte, esencia na que atopamos a universalidade do noso país”, remarcou.\nA subdelegada do Goberno incidiu na importancia da actividade económica da olería, sen a que non se entendería Buño, xa que a localidade é un dos máis importantes centros da cerámica galega.\nPero ademáis da propia importancia económica para toda a zona e para Galicia en xeral, destacou que a olería permite manter viva a esencia dun pobo, manter vivo un oficio tradicional e defender a herdanza dun pasado que segue tratando de garantir o presente e o futuro de centos de persoas vinculadas a esta actividade.\nPor iso, quixo recoñecer o inxente labor dos oleiros e oleiras, “que loitan a diario contra os novos hábitos de vida e contra o desinterese xeral da sociedade que cada vez valora menos os oficios populares”.\nPilar López-Rioboo personalizou o agradecemento polo esforzo desenvolto na presidenta da Asociación de Oleira de Buño e no alcalde de Malpica, como cabezas visibles das centos de persoas que loitan porque a olería siga sendo unha das principais sinais de identidade de Buño, a provincia da Coruña e de Galicia.


AcendeOXacobeo e Turespaña iluminan monumentos emblemáticos de diversas capitais\nel julio 26, 2021 Publicado por Redacción HGgTonline\nSeguindo a iniciativa da Xunta de Galicia #AcendeoXacobeo, coa que se iluminaron máis dun cento de edificios e monumentos en Galicia para anunciar o comezo do Ano Santo, Turespaña está a replicar a exitosa iniciativa promovendo a iluminación de edificios vencellados co Camiño de Santiago en Europa con motivo da celebración do 25 de xullo.\nDeste xeito, Turespaña, a través das súas Oficinas internacionais, en colaboración con Turismo de Galicia está a iluminar monumentos emblemáticos de diversas capitais para promocionar o Xacobeo 2021-2022. Con esta acción búscase amplificar a celebración da festividade do Apóstolo dándolle unha repercusión internacional ás portas da celebración do Día do Apóstolo.\nOs monumentos emblemáticos que permanecen iluminados estes días sitúanse en Reino Unido, Irlanda e Polonia, países que son principais emisores de viaxeiros estranxeiros ao noso país. Así, a Igrexa de Saint James de Dublín, que é a máis identificada co Camiño de Santiago na capital irlandesa, comezou a iluminarse o 19 de xullo e seguirá lucindo a frecha amarela que marca o Camiño de Santiago ata o día 26.\nDo mesmo xeito, esta semana ilumináronse a Catedral de Southwark, situada xunto ao London Bridge de Londres e a igrexa de Santiago Apóstolo en Torun, en Polonia, que lucirá a iluminación especial ata o 25 de xullo.\nAcendeOXacobeo en Galicia\nA Torre de Hércules e o edificio de Afundación Abanca na Coruña, o Concello e a sede da AFundación en Ferrol, a torre da Berenguela e a Cidade da Cultura en Santiago, a Igrexa de San Francisco en Pontevedra, a Catedral en Ourense, a Catedral de Lugo e a sede da Xunta e a sede de AFundación Abanca en Vigo manteñen tamén a iluminación acesa con motivo da celebración deste Xacobeo, que continuará nas cidades galegas ata, polo menos, o remate deste primeiro Ano Santo.


FERNANDO VIDAL FALOU DA ACTUALIDADE DO RC DEPORTIVO EN COPE CORUÑA. – Piratas de Muxia\nO presidente do RC Deportivo, que xa superou os 11.200 socios antre renovacións e novas altas, pasouse hoxe polos micros de Cope Coruña no programa de Deportes Coruña para falar de toda actualidade que rodea o equipo e o clube e falou de nomes propios, coma Rui Costa do que dixo que mañán xa estará pola Coruña para asinar o seu contrato co Depor, procedente do Oporto, así coma de Uche e Keko, cos que espera chegar a un acordo en breve, así coma de Rolán, Fede Cartabia, ou de Inés Rey a que catalogou de “A nova María Pita”, ou dos impresentables, Javier Tebas e Tino Saqués.\nPara Fernando Vidal :“Non teño outro obxectivo que ascender. Non valería ningunha escusa. Non ascender pódese cualificar de fracaso, unha decepción, o adxectivo que se queira poñer. Aquí xogámonos todos moito e o Dépor non pode fallar”.\nSobre os nomes propios dos que falamos dixo :\nRolan e Cartabia\n“A situación de Segunda b e coa capacidade económica que temos nesta categoría fai que sexa máis que previsible que tanto un como outro teñan que abandonar a disciplina do Deportivo. Son casos diferentes. Por Rolan de momento non tivemos ningunha oferta formal. Sabemos do interese de Francia. E o tema de Fede, son casos diferentes, porque podía ser unha cesión e temos que ver os números e ver como encaixa todo. Tampouco se trata de regalar xogadores”.\nUche Agbo e Keko Gontán\n“Son temas diferentes porque con Uche temos unha obrigación de compra no caso de que quede aquí, que estariamos dispostos a asumir cunhas facilidades de pago, porque é un xogador que pola idade que ten é un xogador de proxección. De momento non chegamos a un acordo definitivo. Temos bo ‘ input’ con este tema, pero hai equipos que están interesados e eu creo que esta semana se resolverá este tema, igual que Keko. Keko creo que o ten bastante definido, onte falou con Fernando e creo que dun momento a outro vai tomar a decisión de quedar no Dépor”. Rui Costa “Hai acordo total co xogador e co O Porto e poida que mañá ou pasado xa estea por aquí. Incorporarase moi pronto ao Deportivo”.\n“A primeira palabra que me vén á cabeza é inhabilitación. Con esta persoa tiven unha profunda decepción persoal. Non soubo como presidente dunha patronal que representa a todos os clubs por igual. Carente de empatía e de capacidade de diálogo”.\n“Unha digna sucesora de María Pita. Unha persoa valente”.\n“Un presidente que non soubo estar á altura dunha institución que é tan querida para o deportivismo. Arrieros somos e no camiño atoparémonos. O Lugo está por encima de Tino Saqués”.\n-Texto e Foto : Cope Coruña/piratasdemuxia


O Museo de Historia Natural da USC acolle a colección de microscopios Camacho e Pallas\nA mostra reúne desde o 1 de xuño, por primeira vez, pezas emblemáticas como unha edición orixinal da obra Micrographia: or some Physiological Descriptions of Minute Bodies Made by Magnifying Glasses de Robet Hooke publicada en 1665 e un microscopio construído por Antony van Leeuwenhoek, no XVII.\nMáis de 45.000 nenos e nenas participaron na campaña Ponlle as pilas ao teu bocata\nEsta iniciativa, desenvolvida dende o ano 2010 entre as consellerías de Mar, Educación e Sanidade, e ANFACO-CECOPESCA, achega o mundo das conservas e dos produtos do mar aos nenos e nenas que coñecen contidos relativos aos valores nutritivos das conservas de produtos do mar, realizan xogos e elaboran bocatas a base de conservas e produtos frescos.\nAs Regueifas de ciencia 2016, da USC, debaten sobre o cambio do fuso horario\nO 10 de xuño volve outra regueira á USC sobre a conveniencia ou non de cambiar o noso fuso horario. Dous partidarios e outros tantos detractores do cambio argumentarán as súas posturas nunha sesión na Facultade de Ciencias da Comunicación.\nA Biblioteca de Autores da APC incorpora "Antón Vilar Ponte e as Irmandades da Fala"\nCultura e Educación e a Asociación da Prensa da Coruña presentan no Museo de Belas Artes da Coruña o libro "Antón Villar Ponte e as Irmandades da Fala", publicado na colección da Biblioteca de Autores da APC. A publicación da obra enmárcase nas iniciativas que se organizan en Galicia co gallo do centenario da fundación das Irmandades da Fala, constituídas en 1916.\nPreséntase Cantares de amigo: unha homenaxe da USC á profesora Mercedes Brea\nA catedrática de Filoloxía Románica Mercedes Brea recibiu por sorpresa unha homenaxe dos seus compañeiros e compañeiras da USC en recoñecemento á súa traxectoria docente e investigadora. Coa presenza do reitor, Juan Viaño, presentouse o volume Cantares de amigo. Estudos en homenaxe a Mercedes Brea.\nO Festival VdeValarés ofrece na súa décima edición tres días de concertos con recoñecidos grupos galegos e internacionais\nA música independente e a natureza da Costa da Morte fusiónanse do 12 ao 14 de agosto en Ponteceso, onde se darán cita Gigolo Aunts, Rah Rah, Tachenko, Nudozurdo, León Benavente, Kula Shaker, Neuman, Perro, Belako, Egon Soda, The Limboos e Fogbound. Unha ampla variedade de actividades culturais e un campus de traballo ecolóxico completan o programa de 2016.\nOs Encontros monográficos co Patrimonio Cultural analizan a situación de Cova Eirós\nÉ un dos xacementos paleolíticos máis notables dos que foron descubertos no noroeste ibérico, conserva un dos mellores conxuntos de fósiles fauna do Cuaternario de toda Galicia e durante a escavación se atoparon mostras arqueolóxicas da prehistoria recente e indicios de ocupacións eventuais na Idade Media e na Moderna. De todo isto falarase na xornada.\nNova Galega de Danza e Agadic estrean no Teatro Rosalía de Castro da Coruña a coprodución Son\nUn corpo de baile integramente masculino interpreta esta montaxe, con dirección musical de Sergio Moure de Oteyza, na que conviven a danza tradicional galega coa española, a contemporánea e o flamenco. Jaime Pablo Díaz e Carlos Rodríguez son os directores artísticos deste espectáculo.\nFeijóo viaxa a Cuba para reforzar as comunidades galegas no exterior\nO titular da Xunta preside a celebración do 11º plenario do Consello das Comunidades galegas, os días 27 e 28 de maio, no histórico palacio do Centro Galego da Habana. Feijóo viaxa a Cuba para reforzar as comunidades galegas no exterior e trasladar ao pobo cubano que Galicia quere formar parte do proceso de actualización do país.


O Concello revolucionará o tranporte urbano, cun autobús cada 9 minutos | Onda Cero Radio\nO Metro-bus constará dunha liña troncal Norte-Sur de autobuses eléctricos cada 5 minutos, na que desembocarán os procedentes de todos os barrios.\nOurense | 28.09.2021 11:35\nO 100% dos barrios de Ourense cidade terán un autobús urbano cada 9 minutos. Así o avanzou o alcalde, Gonzalo Pérez Jácome, quen explica que o Concello ultima unha revolución no transporte público na cidade que garantirá servizos “cunha cobertura e frecuencia inéditas en España”, e que suporá dispoñer “de facto, un metro de superficie”.\nOurense terá un “servizo premium”, asegura o alcalde, quen detalla que “as paradas de buses estarán situadas a un radio inferior de 600 metros do 90% das vivendas de Ourense. Trátase de optimizar, reconfigurar liñas e crear un novo concepto de bus urbano”, explica o rexedor. O alcalde ultima a licitación do servizo de transporte, e a compra de 43 novos autobuses para este mes de outubro, no seu sistema que en Ourense denominarase Metro-Bus\nAs novas liñas, deseñadas integramente polo propio rexedor, basearanse nunha liña troncal Norte-Sur de alta frecuencia, que circulará cada 5 minutos. A esta liña desembocarán todas as procedentes de todos os barrios urbanos, que terán unha frecuencia de 9 minutos. Desaparecerán, en consecuencia, os horarios fixos dos autobuses urbanos e usarase un medidor de intervalo de frecuencias entre autobuses, tal como fan as liñas de transporte do metro.\nUn autobús cada 5 minutos na liña troncal\nHaberá un autobús Estación de tren – Centro - Residencia cada 5 minutos na liña troncal Norte – Sur, con 18 paradas e/ou intercambiadores. Nas demais liñas, pasará un autobús cada 8 - 9 minutos como tempo máximo de espera, á Cruz Alta, O Couto, San Francisco, Vista Hermosa, Mariñamansa, O Vinteún, A Cuña, Barrocás, Campus, A Carballeira, etc...\nPor exemplo, desde o centro de Ourense haberá un autobús cada 8 - 9 minutos á Biblioteca - Auditorio en Cruz Alta, e o autobús de San Francisco chegará ao centro de saúde da Cuña. O Concello mellorará tamén o servizo das zonas do Ourense rural, con mellores frecuencias, pero aquí si se manterán os horarios prefixados das rutas.\nO feito de dotar toda a cidade dun transporte urbano como o "Metro-Bus", revalorizará todas as urbanizacións, reducirá o uso dos vehículos privados, a contaminación, os embotellamentos, os problemas de aparcamento, ademais do consecuente aforro do peto dos cidadáns.\nCompra de 43 novos vehículos\nPara levar a cabo o concepto Metro-Bus, os novos vehículos -cuxa compra de 14 millóns de euros licitará o Concello a principios de outubro- deberán adaptarse á nova filosofía de liñas e, tras o período de fabricación, chegarían á cidade no inverno de 2022. Por iso, o 75% da flota será de tamaño medio e micro-buses, para satisfacer a necesidade de alta frecuencia de toda a cidade. Ademais dos 10 buses de 10 metros eléctricos, compraranse 15 buses de 10 metros e 17 microbuses para a alta frecuencia nos barrios.\nAsí, só serán buses longos de 12 metros, as 10 unidades de buses eléctricos da liña troncal Norte-Sur, dos que se solicitará a Europa unha subvención de 200.000 € por unidade.


02 diciembre 2020 12:59 h.\nDíaz Copa (segundo pola esquerda) e os mestres José Manuel Bello e Luis Hospido, co centro de mecanizado. EP\nEducación financia cuns 60.000 euros unha máquina «de última xeración», que usarán os alumnos dun dos ciclos con máis saída\nO IES Gregorio Fernández de Sarria vén de aumentar o seu equipamento coa incorporación dun moderno centro de mecanizado CNC, cun custo que ronda os 60.000 euros, financiado pola Consellería de Educación.\nSegundo explica o director do instituto, Fernando Díaz Copa, trátase dunha máquina de produción en serie "de última xeración" composta por "25 ferramentas que poden actuar ao mesmo tempo" e con capacidade para realizar "ata 10.000 pezas ao día". A modo de exemplo, comenta que pode producir dende pezas dentais ata un brazo dunha pala de pequeno tamaño. "Está preparada tanto para micromecánica como mecánica en xeral", concreta Díaz Copa.\nCun peso duns 5.000 quilos, foi preciso empregar unha grúa para a súa instalación no instituto sarriao, que tivo que agrandar a porta do obradoiro para poder introducir o centro de mecanizado.\nPrestará servizo, principalmente, aos alumnos de segundo curso do ciclo de mecanizado, que teñen 18 horas semanais de control numérico por computadora. Esta rama de ensino, que se imparte no Gregorio Fernández dende hai décadas, é unha das que goza de maior saída laboral. Segundo o director, o nivel de inserción do ciclo de mecanizado acada "o 100%" e, cada vez máis, "as empresas grandes necesitan técnicos de CNC".\nA incorporación do centro de mecanizado "era un soño" que perseguía este instituto dende hai "tres ou catro anos" dado que, en toda Galicia, apenas se contabilizan "sete", afirma Díaz Copa.\nPolo de agora, nove profesores deste centro de ensino sarriao están formándose no emprego da nova máquina, coa que comezarán a traballar uns 14 alumnos despois das festas de Nadal.\nO IES Gregorio Fernández mellora o seu equipamento cun centro de...


Carta Xeométrica: A lingua propia de Galicia é o galego\nArtigo 5.1 do Estatuto de Autonomía de Galicia: A lingua propia de Galicia é o galego.\nQue os contumaces inimigos da lingua galega traten de borrala de calquera manifestación da vida social non resulta nada sorprendente. E que en ocasións teñan apoios explícitos dalgunhas institucións que teñen entre as súas obrigas a de promover unha maior presenza social da lingua, tampouco. Mais que o Valedor do Pobo -de ser certa a información que hoxe ofrecen Atlántico Diario, Faro de Vigo e ABC-, o responsable de velar polo cumprimento da lexislación que temos, ignore os contidos do Estatuto de Autonomía, parece un absurdo, mesmo cómico se non fose pola trascendencia do cargo e das súas decicisións. Un esperpento ao que non é allea a actitude pasiva, cando non agresiva, fomentada polo actual Goberno galego.\nDesde ProLingua esiximos unha rectificación inmediata e pedimos a dimisión dun Valedor do Pobo que con esta resolución mostra a súa incompetencia para o cargo e unha teima probada contra a lingua propia de Galicia (así denominada no Estatuto de Autonomía, o mesmo que dá razón de ser ao posto cuxos preceptos máis básicos incumpre con frecuencia).\nPublicado por Cibrán ás 19:27\nEtiquetas: Benigno López, Comunicados e Manifestos, Prolingua, zunantes


O casco histórico de Compostela contará con 68 novos aparcabicis - Nós Televisión\nO casco histórico de Compostela contará con 68 novos aparcabicis\n23 ubicacións para case 70 aparcabicis realizados dun xeito artesanal\nCompostela camiña cara a humanización con novas elementos que faciliten a mobilidade. Hoxe o concelleiro de Espazos Cidadáns, Dereito á Vivenda, Mobilidade e Relacións Veciñais, Jorge Duarte, presentou aos medios de comunicación a nova rede de aparcabicicletas que se están a instalar no casco histórico da cidade.\nMáis humanización. O Casco Histórico compostelán contará con case 70 novas prazas de aparcabicis\nPublicada por Nós Televisión en Lunes, 7 de agosto de 2017\nAs localizacións elixidas son a praza do Obradoiro, avenida de Rodrigo de Padrón, Porta Faxeira, rúa Nova, praza de Mazarelos, praza da Universidade, San Fiz, praza de Feixóo, Virxe da Cerca, Pescadería Vella, Cervantes, Salvador Parga, Porta do Camiño, CGAC, San Roque, San Martiño, San Francisco, praza da Inmaculada, Carretas e San Juan Bautista La Salle. O deseño é obra do ferreiro compostelán Chago Martínez.\nNesta primeira acción, tal e como afirmou o propio edil instalaránse 68 novos aros no recinto intramuros mais logo continuarase noutras zonas do caso histórico, no Ensanche e noutros barrios da cidade.\nArtigo anteriorMáis provisionalidade e peores condicións laborais no ensino público\nSeguinte artigoJorge Duarte defende a resolución do proxecto da Intermodal sen incrementar custes


Reeditada e correxida da entrada do 16 -11- 2008\nNon era unha revista, non era ourensá, o seu creador tampouco era de Ourense, e por riba editábase en Madrid, o que fai que figure neste blogue, é soamente a relación que había entre o seu creador e director Ramón Cabanillas, e os da Revista NÓS, de feito a súa distribución en Galicia, facíase como separata da dita revista NÓS, a maís doutros medios de reparto.\nA sede da publicación era o enderezo particular en Madrid de Cabanillas, rúa Aduana 35.2º\nTratábase dun proxecto ilusionante promovido por Cabanillas e a súa contorna, pra fomentar o uso e desenvolvemento do galego, entre os máis pequenos. O obxectivo era atribuírlles o encargo de estar atentos a calquera manifestación da nosa lingua que puidesen atopar na súa contorna. Os cantos dos maiores, os nomes de lugares e rúas, motes, esa infinidade de detalles que pasan desapercibidos habitualmente pero a curiosidade innata dos pequenos espoleada por un toque de responsabilidade, saberían distinguir.\nNo número uno explícallenos como será a formación das "Roladas"\nBenito Canal un boxeador Ourensano\nLa playa de Ourense\nLa caja del tiempo del instituto provincial\nEl Viaducto en cuadro.. y error de bulto\nO Barrio dos Pelamios (Guillermo Álvarez)\nLa Casa de Fausto....\nLas chicas de Magisterio\nLa Paca, recuerdos de Miguel Carballo\nCampo de baloncesto en el Couto (Manuel Navas)


CantáMOLA en galego (2000-2020). Exposición sobre a música en galego do século XXI\nAs cancións, ademais de arte, son unha ferramenta fundamental para vivirmos en galego: para enriquecer a lingua habitual, para botarse a falar ou para empezar a aprender. Porén, non é doado ter unha panorámica completa que nos permita coñecer e escoller entre a variedade de música en galego. Esta exposición, de vocación itinerante, busca organizar, mostrar e conectar a inmensa variedade de estilos musicais con cadanseu público, especialmente co novo.\nO material creouse en tres formatos distintos: hai lonas de doado transporte e montaxe pensadas para espazos pechados, en préstamo; están publicadas na Rede e mais hai un formato xigante para a rúa. Coidouse o deseño, a exquisita selección de contidos, as listaxes de reprodución en Spotify e Youtube, a unidade didáctica e o catálogo, publicados na Rede para descarga libre e nunha pequena edición en papel.\nEdición: Terceira edición\nEntidade: Concello de Pontevedra, Servizo de Normalización Lingüística\nPremiado na categoría: Premio ao mellor proxecto novo\nPremiado no ano: 2021


O Concello comeza as obras de recuperación de hábitats naturais no espazo Rede Natura nas Eiras - Comarcas na Rede\nHomeBaixo MiñoO RosalO Concello comeza as obras de recuperación de hábitats naturais no espazo...\nCrearase un aparcamento amplo ao marxe da estrada e impedirase o acceso de vehículos ata a praia, ademais de proceder á retirada de varias especies exóticas invasoras\nO Concello do Rosal acaba de poñer en marcha o proxecto de recuperación de hábitats naturais no espazo Rede Natura nas Eiras, unhas obras que comezaron a executarse esta mesma semana e que se prolongarán durante o ano 2021 coas que se busca dar un impulso á recuperación e posta en valor das ribeiras do Miño ao seu paso polo municipio. Para a realización destas actuacións o Concello conseguiu unha subvención de máis de 24.000 euros da Xunta de Galicia ao abeiro das axudas a investimentos non produtivos vinculadas á realización de obxectivos agroambientais e climáticos en concellos incluídos na Rede Natura 2000, cofinanciadas con fondos Feader no marco do Prorgama de desenvolvemento rural (PDR) de Galicia 2014-2020.\nEsta medida complementarase coa instalación de estruturas que impidan o acceso dos vehículos ata a praia e cortando a pista existente na actualidade, que quedará para uso exclusivo de peóns e bicicletas, así como de ambulancias ou máquinas da comunidade de montes para o mantemento da zona. Todo isto vai permitir a rexeneración da zona e “mellorar o estado de conservación dos tipos de hábitat naturais así como as condicións do seu ámbito nos espazos protexidos Rede Natura 2000 con tipoloxía de zonas húmidas e corredores fluviais”.\nPor outra banda, promoverase a información e concienciación ambiental a través da instalación de sinalización que permita comprender os obxectivos beneficiosos de limitar o acceso de vehículos a motor e potenciar o uso peonil. As actuacións rematarán coa eliminación de especies invasoras dispersas, así como do foco de robinia ou falsa acacia, unha árbore orixinaria do norte de América de presenza menos frecuente que a acacia negra pero cun comportamento invasor máis agresivo e de maior resistencia aos tratamentos. Estes traballos de erradicación son complementarios a outros levados a cabo noutras zonas do Baixo Miño, como os que se desenvolven nas ribeiras de San Xoán de Tabagón e San Miguel de Tabagón por iniciativa das respectivas comunidades de montes.


Estes días estanche a render moito. Grazas ao #EuQuedoNaCasa deixaches a casa como unha patena, cociñaches e liches como nunca e pelexaches con todas as aplicacións de videochamadas habidas e por haber. Pero recoñéceo, botas moito de menos a vida na rúa, estes primeiros raios de sol nunha terraza, planear escapadas de finde por Galicia, pasear á beira do mar… É a morriña chamando á túa porta! Déixaa pasar e alíate con ela para recuperar o sabor do noso. Que podes facer se che entra nostalxia?:\nRepasa mentalmente o que botas de menos\nSe evocas os recordos do que máis estrañas, estarás máis preto deles: vir arriba co calorciño pero correr a casa a por unha chaqueta, almorzar un chocolate con churros, ir ao mercado e tomar unhas cuncas antes de comer, un bo polbiño, dar a volta ao Paseo contra vento e marea, percorrer a Alameda, escapar á aldea… Que é o primeiro na túa lista?\nOrganiza as fotos das túas últimas viaxes\nTelo pendente dende hai tempo e nunca te pos. A mellor escusa para lembrar os días de Galifornia polo Vicedo, Muros e o Pindo, as Catedrais, o ruta en barquiño polos Canóns do Sil ou a camiñada que che metiches en Fuciño do Porco. De paso botas unhas risas coas anécdotas da viaxe, que seguro tes a mancheas.\nElixe destino para o teu próximo road trip pola tierriña\nColle papel e bolígrafo e vai anotando as experiencias que tes que facer unha vez na vida para descubrir a tierriña. Así poderás trazar o camiño do teu próximo road trip. Imprescindibles: comer unha tortilla de Betanzos nas Calexas, pousar no banco de Loiba, ver o atardecer sentado nunha roca en Fisterra, facer unha andaina polo Courel, dar un mergullo nas pozas das Mestas en Melón, visitar a Cova do Rei Cintolo en Mondoñedo, pegarte unha mariscada nas Rías Baixas, acampar nas Cíes… Cal nos recomendas ti?\nPercorre Galicia dende o sofá da túa casa\nSe che entra morriña podes desfrutar da Catedral de Santiago ou do Mosteiro de Santo Estevo de Ribas de Sil en visitas virtuais 3D, grazas á iniciativa de Turismo de Galicia. Tamén podes subir á Torre de Hércules nunha das visitas virtuais que organiza a través da súa páxina de Facebook ou descubrir a Mariña Lucense dende as redes sociais: mira como loce a Igrexa de San Francisco en Viveiro! E sempre podes asomarte ás webcams para abrir unha ventaniña ao mundo.\nPonte unha peli ou serie rodada en Galicia\nGalicia foi escenario dunha chea de rodaxes de pelis e series. Recentemente ‘Fariña’, ‘El sabor de las margaritas’ e ‘Vivir sin permiso’, que podes ver en Netflix e moi pronto tamén ‘El desorden que dejas’, ou ‘Auga Seca’. Se estás nostálxico pon estas longametraxes para lembrar paisaxes galegas: ‘Quien a hierro mata’, ‘El desconocido’, ‘Los lunes al sol’, ‘Mar adentro’, ‘The Way’ con Martin Sheen, ‘Los girasoles ciegos’, ‘La piel que habito’, ‘Al final del camino’, ‘La lengua de las mariposas’, ‘Lobos de Arga’ ou ‘A Esmorga’, entre outras.\nSintoniza Surf Channel na túa tele de R\nAcabamos de incorporar a canle Surf Channel á tele de R e en abril pódela desfrutar en aberto para que vaias practicando coa táboa sen ter que moverte de casa. Ademais, tes dispoñible gratis en rebobina ata 41 títulos do máis “surfeiro”.\nCóntasnos os teus trucos para vencer a morriña?\nJose portela di:\n20 20UTC Abril 20UTC 2020 ás 16:26 04Mon, 20 Apr 2020 16:26:27 +000027.\n20 20UTC Abril 20UTC 2020 ás 17:36 05Mon, 20 Apr 2020 17:36:31 +000031.


O mal tempo obriga a suspender a busca do avión desaparecido en Nepal con 22 persoas a bordo - G24\nO mal tempo obriga a suspender a busca do avión desaparecido en Nepal con 22 persoas a bordo\nEntre os pasaxeiros hai seis estranxeiros, catro da India e dous alemáns\nRealizaba a viaxe entre Pokhara e Jomsom\nG24.gal 29/05/2022 10:07 Última actualización 29/05/2022 17:30\nAs autoridades nepalís buscan un avión da compañía Atra Air con 22 persoas a bordo que desapareceu dos radares contra as oito da mañá deste domingo, hora galega. O mal tempo obrigou a suspender os traballos de busca ata o luns.\nNo aparello ían 19 pasaxeiros e tres tripulantes. Operaba o voo entre Pokhara e Jomson e desapareceu aos poucos minutos de engalar.\nUn helicóptero xa realizaba traballos de busca da aeronave na zona onde se estableceu o ultimo contacto.\nEntre os pasaxeiros hai seis estranxeiros, catro indios e dous alemáns. Un controlador aéreo afirma que investigan un informe sobre un ruído forte nunha zona denominada Ghasa, para intentar localizar o avión.\nNepal, con accidentes aéreos frecuentes, foi obxecto reiteradamente de sancións internacionais por mor da falta de controis. A Unión Europea veta o acceso ao seu territorio ás compañías nepalís desde 2013.\nMorren seis persoas nun accidente aéreo en Venezuela\nA pericia dos pilotos evita unha traxedia nun avión en Vigo\nSete mortos no accidente dun helicóptero en Italia\nIván, tras o accidente de globo: "Iamos polo medio das árbores co queimador aceso, medio descontrolado"


A Xunta convoca axudas para implantar a RSE, a igualdade e a conciliación nas pemes e autónomos\nO Goberno galego destina máis de 800.000 euros, un 36,2% máis ca en 2016, a impulsar a implantación de sistemas de xestión de RSE, plans de igualdade e medidas de corresponsabilidade e de conciliación da vida persoal e laboral entre os autónomos e as pequenas e medianas empresas. O prazo para solicitar as axudas remata o 5 de xuño, inclusive.\nA Consellería de Economía, Emprego e Industria da Xunta de Galicia publica no Diario Oficial de Galicia (DOG) do mércores 3 de maio a Orde do 12 de abril de 2017 pola que se establecen as bases do Programa de axudas para implantar a responsabilidade social empresarial, a igualdade e conciliación laboral e persoal, cofinanciadas polo Fondo Social Europeo, procedendo á súa convocatoria para o ano 2017.\nCo obxectivo de fomentar a RSE e, en concreto, a modalidade da igualdade de xénero no ámbito laboral e a corresponsabilidade e a conciliación, o Goberno galego pon en marcha este programa de axudas que dá cumprimento ao recollido na Axenda 20 para o Emprego da Xunta de Galicia, que ten entre os seus retos acadar un emprego de calidade, para o cal a cultura empresarial da RSE xoga un papel fundamental. As axudas para este ano increméntanse nun 36,2% con respecto ao ano anterior, superando os 800.000 euros.\nA Orde establece tres liñas de axudas:\nLiña I. Implantación da RSE. Subvenciónase o 100% dos custos do proceso de obtención de certificacións ou de informes de validación de códigos de conduta, normas ou estándares de RSE. Outorgarase un máximo de 2.500 euros por empresa.\nLiña II. Implantación de plans de igualdade. Subvenciónase a obtención de certificacións de plans de igualdade expedidos polo Servizo de Igualdade da Consellería de Economía, Emprego e Industria. Farase un pagamento de 2.000 euros por empresa.\nLiña III. Conciliación da vida laboral, familiar e persoal. Esta divídese en tres subliñas. Na primeira, incentívase a adopción de acordos laborais de teletraballo por períodos non inferiores a un ano. Na segunda subliña, incentívase o establecemento de medidas de flexibilidade horaria, tales como sistemas de compensación de días e horas, xornada continua ou permisos especiais. As axudas nestes dous casos consisten nun incentivo de 3.000 euros por persoa beneficiada, cun límite máximo de 12.000 euros por empresa. A cantidade incrementarase en 1.000 euros para aquelas empresas onde a taxa de ocupación feminina é polo menos igual á masculina.\nFinalmente, a terceira subliña subvenciona ata o 80% a adquisición de elementos tecnolóxicos físicos que posibiliten o teletraballo. Outorgaranse 1.500 euros por persoa, cun máximo de 5.000 euros por empresa. A axuda incrementarase nun 10% para aquelas empresas onde a taxa de ocupación feminina é polo menos igual á masculina.\nAs bases establecen os seguintes requisitos para os beneficiarios, que varían en función da liña de axudas:\nAs empresas solicitantes da liña I (RSE) poderán ser pemes, micropemes ou persoas traballadoras autónomas, con domicilio social e centro de traballo en Galicia.\nAs empresas solicitantes da liña II (igualdade) e III (conciliación) poderán ser pemes, micropemes ou persoas traballadoras autónomas, calquera que sexa a súa forma xurídica, cun mínimo de 6 traballadores por conta allea, con domicilio social e centro de traballo en Galicia.*\nNa liña II non se concederán as axudas a aquelas empresas que xa foran beneficiarias en anteriores convocatorias e na liña III non se concederán no caso de que recibiran a cantidade máxima subvencionable en 2016.\nAs empresas TIC non poderán beneficiarse das subliñas 1 e 3 da liña III.\nAs empresas non poden superar os 50 millóns de euros de volume de negocio anual ou deben contar cun balance anual inferior a 43 millóns de euros.\nNon poden ser entidades sen ánimo de lucro nin entidades públicas.\nAs solicitantes han atoparse ao corrente das súas obrigas tributarias estatais e autonómicas e da Seguridade Social.\nAs solicitudes poden facerse a través da sede electrónica ata o 5 de xuño. Poderán financiarse as accións que se realicen entre o 1 de xaneiro e o 31 de outubro de 2017. No DOG do 3 de maio de 2017 pode completarse toda a información en canto a requisitos e documentación a presentar.\n*Nota: A día 19 de maio de 2017 sae publicada no DOG a corrección de erros con respecto a este punto do programa de axudas.\ntelefonda sohbet hattı emekliye kredi faizsiz güvenilir bahis siteleri


Funcións - Axencia Tributaria de Galicia\nA Axencia Tributaria de Galicia é unha axencia pública autonómica das previstas e reguladas na Lei 16/2010, do 17 de decembro, de organización e funcionamento da Administración xeral e do sector público autonómico de Galicia.\nComo instrumento ao servizo dos intereses da Comunidade Autónoma de Galicia, perseguirá os seguintes obxectivos:\nGarantir que se cumpra o principio constitucional en virtude do cal todos deben contribuír ao sostemento dos gastos públicos de acordo coa súa capacidade económica, mediante actuacións de control e de colaboración con outras administracións públicas dirixidas á detección e regularización dos incumprimentos tributarios.\nGarantir que as actuacións administrativas que desenvolva en exercicio das súas funcións minimicen os custos indirectos derivados das exixencias formais necesarias para o cumprimento das obrigas tributarias.\nFomentar o cumprimento voluntario das obrigas fiscais mediante accións de concienciación e sensibilización, prestación de servizos de información e asistencia ao contribuínte e calquera outra que, de modo directo ou indirecto, vaian encamiñadas a tal obxectivo.\nA aplicación e o exercicio da potestade sancionadora dos tributos propios da Comunidade Autónoma de Galicia, cando así o estableza a súa normativa reguladora.\nA aplicación e o exercicio da potestade sancionadora dos tributos estatais cedidos á Comunidade Autónoma de Galicia, de acordo co disposto na normativa reguladora do financiamento autonómico.\nA aplicación e o exercicio da potestade sancionadora das recargas que se establezan sobre os tributos estatais.\nA aplicación e o exercicio da potestade sancionadora doutros tributos estatais ou locais recadados en Galicia que poida asumir por delegación ou encomenda.\nA recadación dos ingresos de dereito público de natureza non tributaria que a normativa atribúa á consellería competente en materia de facenda.\nA revisión en vía administrativa das actuacións e actos realizados no exercicio das funcións anteriores, con excepción das reclamacións económico-administrativas, da revisión de actos nulos de pleno dereito e daquelas outras que por lei específica se atribúan a outros órganos.\nA colaboración e coordinación coas demais administracións tributarias e, en particular, a participación nos órganos de goberno da Axencia Estatal de Administración Tributaria ou, de ser o caso, nos das entidades que se creen en relación coa aplicación dos tributos en Galicia.\nCalquera outra función que lle sexa atribuída por lei ou por convenio administrativo.


Tres infectados con coronavirus máis en Beariz (Ourense) vinculados a unha moza de México hospitalizada\nRedacción | Venres, 10 de Xullo de 2020, 17:27\nARCHIVADO EN | Ourense Sergas coronavirus México\nSon catro xa os positivos confirmados nun rebrote que parece provir de casos importados de México. Estarían vinculados á numerosa diáspora ourensá no país americano, que adoita retornar para as vacacións estivais.\nO seguimento dun caso importado de COVID-19 nunha moza procedente de México, ingresada no Hospital Universitario de Ourense, detectou tres positivos máis no municipio ourensán de Beariz, dous deles importados tamén.\nAsí o informou a área Sanitaria de Ourense, Verín e O Barco de Valdeooras, que explicou que a nova procedente de México permanece ingresada no Hospital Universitario de Ourense "por unha patoloxía non relacionada co virus" e que tivo PCR positiva.\nDOUS POSITIVOS MÁIS PROCEDENTES DE MÉXICO\nOs tres positivos máis detectados confirmados por PCR en Beariz corresponden dous deles a casos "importados", puntualizaron as mesmas fontes, "e con nexo familiar con esta".\nTodos eles, destacaron as mesmas fontes da área sanitaria nun comunicado de prensa, permanecen "en illamento e seguimento domiciliario".\nDebido a estes novos contagios, subliñaron as mesmas fontes, ampliouse "o círculo de contactos", co obxectivo de "limitar o risco de novas infeccións" e "tomado medidas preventivas indicadas nos protocolos aplicables nesta situación", sinalaron.\nPor parte da área sanitaria ourensá ínstase á poboación para "manter a vixilancia" e "seguir cumprindo as instrucións das autoridades sanitarias" relativas a hixiene de mans frecuente, emprego de máscara e distancia de seguridade.\nAdemais, ante calquera síntoma "compatible coa infección" pide que queden en casa "e evitar contacto con outras persoas ata recibir instrucións desde os seus centros de saúde ou PAC".


BANDO DA ALCALDÍA – Ayuntamiento de O Carballiño\nAnte a situación creada polo COVID-19, adóptanse a partir do próximo sábado día 14 as seguintes medidas polo Concello do Carballiño, que conlevan a suspensión de todas as actividades públicas de carácter institucional, social, cultural e deportivo, e o peche daquelas dependencias que non son de atención directa ao usuario ante as recomendacións feitas polo Goberno Central e a Xunta de Galicia.\nEn base a ditas recomendacións, dende o concello establécense unha serie de medidas preventivas para evitar a propagación do coronavirus entre a veciñanza e no ámbito dos traballadores municipais.\nAsí mesmo, o Goberno local constituíu un comité de seguimento presidido polo alcalde e os seus concelleiros, o responsable da Policía Local, o secretario, o interventor e os responsables doutros servizos municipais para facer un seguimento da situación no concello en tempo real.\nAs medidas concretas que se establecen son as seguintes:\nPeche da Biblioteca Municipal, Casa da Cultura e Auditorio Municipal, así como suspensión das escolas de Teatro e Danza, e todas as actividades culturais, ensaios, etc.\nPeche do Conservatorio e da Escola de Música.\nPeche da Aula CEMIT.\nÁREA DE SERVIZOS SOCIAIS\nPeche de Bo día familia e suspensión de cursos.\nEspecial seguimento dos usuarios do Servizo de Atención no Fogar.\nReforzo da Teleasistencia e seguimento especial das persoas maiores que viven soas.\nÁREA DE SERVIZOS PÚBLICOS\nSuspensión da Feira do 16 de marzo\nSuspensión de todas as actividades deportivas, escolas deportivas e peche das instalacións deportivas municipais.\nPeche dos parques infantís.\nPeche do camping municipal e do museo etnográfico.\nSuspensión dos cursos de emprego.\nSeguirase o protocolo destinado ao persoal empregado público.\nPosibilidade de ausentarse do posto traballo sempre que haxa informe sanitario.\nHabilítase posibilidade de teletraballo de ser necesario.\nTomaranse medidas de precaución en atención ao público, co reforzo da limpeza e o mantemento de distancias de seguridade.\nRecoméndase o lavado da mans coa frecuencia que precisen os traballadores públicos.\nDisporase dunha distancia de seguridade de polo menos 1 metro co público, evitándose o contacto físico\nTratar de controlar a afluencia de público co fin de evitar aglomeracións en zonas de espera\nManteranse abertas as dependencias de atención administrativa directa ao público, pero para evitar as aglomeracións activarase a cita previa en todos os servizos e pídese aos usuarios que eviten a cita presencial e empreguen as consultas telefónicas.\nO Concello e as empresas adxudicatarias que manteñan relación contractual co concello extremarán as medidas hixiénico-sanitarias do persoal.\nEstas medidas serán efectivas nun período mínimo de 15 días, podendo ampliarse ou modificarse en virtude da evolución da situación.


Seis lanzadoras galegas estarán no campionato estatal\nAs atletas, de clubs como Atletismo Feminino Celta, AVA, Ourense Atletismo e Ría Ferrol competirán en Castellón\nIrene Gómez, unha das lanzadoras galegas que competirá en Castellón / IRENE GÓMEZ IG\nAs lanzadoras galegas teñen nova cita. Entre medidas de seguridade sanitaria, distintas cidades españolas túrnanse para acoller os campionatos de atletismo. Esta fin de semana, concretamente o día 20, é o turno de Castellón, que será a anfitrioa do Campionato de España de Lanzamentos longos de menores, onde participarán seis lanzadoras galegas.\nTrátase de Paula Piñón e María Pena, do Atletismo Femenino Celta; Marta Neira, do AVA; Blanca Pereira, do Ourense Atletismo; Irene Gómez, do Valencia Atletismo e Laura Rico, do Ría Ferrol.\nA primeira das lanzadoras, habitual na sub20, competirá por partida dobre no campionato, en disco e xavelina. Na primeira delas intentará achegarse ata a súa MMP de 42.44 m. logrados o ano pasado e que lle daban o bronce precisamente nesta mesma proba. No tocante ao disco acude ca sexta mellor marca das participantes sendo obxectivo mellorar o sétimo posto do 2020.\nEn martelo 3 quilos sub18 estarán Neira e Pereira, acudindo ambas como as atletas de mellor marca. A viguesa, discípula de Frank Casañas, parte como favorita, no concurso grazas aos 56.16 m. logrados na edición do ano pasado onde remataría sendo bronce. Por parte da lanzadora ourensá de primer ano, xa no 2020 lograba ser campioa de España Sub16, facendo a súa presentación nesta nova categoría lanzando ata os 54.07 m. MMP.\nPor outra banda, a lanzadora Internacional sub20 Irene Gómez é outra das favoritas ao título no concurso de martelo. A Campioa de España Sub20 e prata no nacional longo de inverno acude con 55.38 m. deste ano que malia non ser a súa MMP (58.45 m. do 2020) , permítelle ser a participante ca mellor marca rexistrada.\nLaura Rico Bouza é outras das lanzadoras galegas que estará presente en Castelló. Tomará parte no lanzamento de xavelina Sub18 onde acude ca sexta marca das participantes de 35.51 m. A atleta do Ria Ferrol é a vixente campioa de España Sub16 da modalidade.\nTamén participará representando a Galicia, pero en categoría masculina, Eric Méndez do Real Club Celta, quen debuta na categoría Sub20 o que supón lanzar co artefacto dos 6 kg. Precisamente con este peso lanzaba recentemente ata os 57.08 m. que o sitúan ca sétima mellor marca dos participantes.\nConsulta toda a info do torneo nesta ligazón.\nUna publicación compartida de Celta Atletismo (@celtaatletismo)\nEtiquetas atletismoAtletismo Femenino CeltaAVACampionato de España de Lanzamentos Longos de menoreslanzamentoOurense AtletismoRía FerrolValencia Atletismo


Guyi-Guyi, Teatro en Pontevedra – Ocio en Faro de Vigo\nEstás en: Faro de Vigo > Ocio > Agenda > Pontevedra > Teatro > Pontevedra > Guyi-Guyi\nHorario: Dúas funcións diarias, ás 10.00 e ás 12.00 h.\nA proposta de teatro de monicreques Guyi-Guyi será levada á escena no\nAuditorio da Sede Afundación de Pontevedra (Augusto González Besada, 2) da man de Afundación, a Obra Social de ABANCA, e a súa programación de actividades para escolares. As representacións serán os días 23, 24, 25 e 26 de abril con dúas funcións diarias, ás 10.00 e ás 12.00 h.\nMáis de 3100 alumnas e alumnos de educación infantil de centros escolares de Pontevedra e arredores acudirán a ver esta produción da compañía Periferia Teatro de Títeres, gañadora do Premio ao Mellor Espectáculo de Títeres en FETEN 2010, Dracs D'Or ao Mellor Espectáculo Infantil e Mellor Interpretación na Fira de Titelles de Lleida 2010. Esta obra é unha adaptación libre do conto O parrulo feo, que traballa a busca da identidade, tan necesaria na sociedade globalizada. Conta a historia de Guyi-Giyi, un crocodilo que por azar foi nacer nunha familia de parrulos. Vive feliz con eles ata que un día topa cun crocodilo. Cando se decata de que os crocodilos comen parrulos, o noso protagonista pasará por diferentes dificultades para conseguir ser el mesmo.\nEsta actividade enmárcase dentro do proxecto global de educación en valores de Afundación. Partindo da importancia da escola como centro de aprendizaxe, as propostas da Obra Social de ABANCA pretenden complementar o ensino académico, especialmente a instrución, presentando uns espazos e unhas actividades que conxuguen o lúdico e o formativo co fortalecemento de valores esenciais para unha sociedade cohesionada. Deste xeito, a entidade está comprometida coa tolerancia, co\nrespecto, coa solidariedade e, por suposto, coa adquisición por parte de cada estudante das ferramentas necesarias para perseverar na consecución da súa autonomía persoal.\nA propostas da Área Educativa de Afundación, nas que participan anualmente preto de 115.000 escolares, abarcan múltiples disciplinas e fomentan o desenvolvemento de competencias transversais. Así, o seu programa inclúe actividades culturais en artes escénicas e plásticas e de fomento da lectura; actividades interxeracionais que reforzan o respecto e o intercambio de coñecementos entre mocidade e xente maior;\nactividades de educación ambiental para abordar a importancia do respecto polo medio; actividades de novas tecnoloxías, necesarias para o emprego das ferramentas imprescindibles nunha contorna que innova de maneira permanente; e actividades de cociña que ensinan os beneficios dunha alimentación saudable.\nTempada de Teatro: Viejo amigo Cicerón con Josep María Pou\nLugar: Teatro Principal de Pontevedra - Pontevedra\nMúsica de Bandas - 23 de agosto\nFestas de Verán 2019\nFestas do Cristo - 23 de agosto\nFestas do Cristo 2019\nFestas de San Campio - 23 de agosto\nFestas de San Campio 2019\nJaime Urrutia y Gabinete Caligari\nCampamento de verano en la Fundación Sales\nVIII Aniversario do Liceo Mutante - 23 de agosto\nDorian + Ortiga + Músculo


Casa Felisa, en Santiago: o lugar non pode ser todo – Capítulo 0\nCasa Felisa, en Santiago: o lugar non pode ser todo\nLuns, 17 Xullo 2006.\nLast updated on 21 / Xullo/ 2006\nEn plena vaga de caloraza, o venres pola noite deixámonos caer por Casa Felisa, un novo establecemento en Santiago de Compostela, situado na Porta da Pena. Trátase dun pequeno restaurante que conta cun valor engadido. Na traseira agacha un destes xardíns secretos que hai na zona vella desta cidade, vedados moitos deles ao público ata hai pouco. Como no veciño Hotel Costa Vella, a reapertura deste pequeno espazo verde enche de vidas e oportunidades os paseos matinais. O lugar estaba a rebentar, o cal deume esperanzas co sitio. Pero despois de agardar case unha hora para comer -non sería problema se non tiveramos apreciado a ancestral técnica do sorpasso con moitos grupos de recén chegados, supoño que máis coñecidos dos que atendían- puidemos sentar nun minúsculo espazo entre sebes de buxo e prantas de tomate que me acariñaban o pescozo. Alí, ao fondo, percibíanse notas de bo gusto, como cadeiras e mesas de Estrella Galicia ou mangueiras penduradas das encaladas paredes. Unha lexión de rapaciños reclutados para a campaña de verán xogaban á carreira de obstáculos entre os sebes para tentar atender como podían as mesas.\nHabía tempo -sinto ser tan radical- que non comía tan mal en Santiago como esa noite.\nEn primeiro lugar, a carta, aburridísima –coincido con Gourmet-, na que non había unha mínima concesión aos dous últimos séculos. Obviamente, tampouco sería problema se iso se compensara coa cociña. Pedimos unha botella de Casa Moreiras -un mencía que tiñamos curiosidade por probar-. Despois de catalo, a piques estiven de requerir ao mozo un pouco de Cola-Cao, porque o líquido estaba á temperatura á que miña nai me servía o leite do almorzo. Da carta, na que habían táboas de queixos e embutidos, solicitamos unha mixta combinando as dúas. Parece ser que non era posíbel, ou queixos ou embutidos. A primeira vez que me pasa na cidade. O embutido, relativamente pasábel, aínda que suaba máis que o amigo Garisa, que acababa de chegar a todo correr. O queixo do aperitivo, a punto de converterse en fondue. Logo viñeron unhas croquetas na mellor tradición das de “sobre sorpresa” que venden no supermercado Día. Como prato forte, chegou unha pavorosa zorza con patacas, que che xuro que estaba “áceda”, o cal me provocou un certo temor intestinal -afortunadamente, non cumprido. De postre, pedimos “sorbete de limón”. Chegounos polo aire unha tarriña de xeado industrial. Por tentar matar a penuria do bandullo, de acompañamento pedimos un licor café que nin o curtido bandullo de Resistencia nin a resignación educada de Micra foron quen de saborear. Como nota de cata, só direi que aquel líquido tiña un inconfundíbel sabor a Bisolvón con reminiscencias a Clamoxil que nos deixou unha lembranza imborrábel. E todo iso por vinte e pico euros por cabeza, que non está nada mal nesta economía da inflación.\nA sorpresa é a de sempre: o compostelanita é un ser que se distingue pola busca desesperada de lugar novo para cear o venres pola noite. Non pasa nada por non innovar, pero pouco futuro teñen os locais se non endereitan o coidado polo produto e non ofrecen algo máis. Un escenario -aínda que sexa un fermosísimo xardín de camelios- non o é todo. Ese compostelanita ávido pódeche abandonar en moi pouco tempo. En fin, eu coido que, no meu caso, voulle facer caso a Santo Tomás.\nO restaurante Ana en Santiago: cando a tentación vive abaixo (no Sar)\nRestaurante Acio: boas vibracións para comezar a aventura\nRestaurante Solla: cando a humildade é o resultado da mestría\nAbadía da Cova Crianza 2005: un viño para festas da noite\nSoria: Como se defendían das pantasmas da noite na fortaleza califal de Gormaz\nA Guía Branca de Restaurantes de Galicia


«Pensamos que era bo tándem xuntar psicoloxía e logopedia nun só centro»\nyolanda garcía BURELA / LA VOZ\nMañá inaugúrase en Burela a nova clínica con terapias variadas para trastornos moi presentes hoxe\n29 sep 2018 . Actualizado a las 05:00 h.\nAlicia Lage (Cangas de Foz, 1979) e Carmen Marín (Burela, 1986) abren mañá nun baixo do n.º 139 de Arcadio Pardiñas en Burela, ás 20.00 horas, a clínica de psicoloxía e logopedia Sinapsis.\n-Que as levou a abrir Sinapsis?\n-[Carmen Marín] Pensamos que psicoloxía e logopedia deben ir da man e que era un bo tándem xuntar ambas profesións nun centro e ofertalo así. Aínda que atendamos independentemente, nalgunha circunstancia podemos ter que traballar xuntas.\n-[Alicia Lage] Hai estudos que son a xustificación de por que son tan necesarios profesionais no ámbito da saúde, que traballen en equipo e en coordinación co resto de profesionais do eido (orientadores, psiquiatras, neurólogos...) co afán de ofrecer apoios e intentar dar solucións, sempre no contexto dun equipo multidisciplinar, xa sexa dende o ámbito da privada ou do público. Hai un estudo epidemiolóxico feito a maiores de 18 anos, e publicado polo Sergas o ano pasado, que fala da prevalencia dos trastornos mentais en Galicia. Segundo este, o 21,6 % dos adultos galegos que viven nos seus domicilios experimentaron ao longo da súa vida algún trastorno mental e o 7,4 % ao longo de 2017. Os trastornos psiquiátricos máis comúns son os de prevalencia de vida (ao longo da vida), un 10,5 % os relacionados co uso de sustancias, o 9,9% co estado de ánimo e un 5,7% os de ansiedade. No 2017, un 3,7 e 3,1 os trastornos de estado de ánimo e de ansiedade respectivamente. Nese mesmo estudo fálase tamén de trastornos subumbrais, quere dicir que hai moita xente que sen cumprir os criterios diagnósticos para falar dun trastorno depresivo ou de ansiedade ten moitas manifestacións clínicas.\n-Fala de adultos. E os menores?\n-[A. L.] A poboación infanto-xuvenil é a gran esquecida. Hai moi poucos estudos dos cero aos dezaoito anos. Encontrei un interesante realizado en atención primaria, publicado en 2018, no ámbito da Coruña e Pontevedra. Segundo o mesmo, a patoloxía máis frecuente atopada son trastornos do desenvolvemento (9,4 %) e dentro deles TDAH (5,36 %), trastornos da linguaxe e da comunicación (3,42 %) e da aprendizaxe (3,26 %), seguidos de trastornos ansioso-depresivos e de conduta. Sinapsis xorde con moitas ganas e ilusión para intentar apoiar e axudar ás familias e complementar o noso traballo con outros profesionais. Ademais, unha das nosas ferramentas para traballar diversos trastornos van ser as lentes de realidade virtual. Para isto Sinapsis establece unha colaboración con Psious, pioneira a nivel mundial.\n-Teñen ganas e experiencia!\n-[A. L.] Levamos anos traballando no ámbito semiconcertado. Eu empecei traballando na UAD de Burela; a raíz de aí metinme na Asociación Camiña e actualmente levo dez anos en Aspanane.\n-[C. M.] Eu teño experiencia en logopedia. Quero resaltar que non só hai que etiquetar a logopedia para poboación infantil, tamén abarca máis patoloxías e moi frecuentes na poboación adulta. Está indicada tamén para docentes con fatiga vocal, xente que quere preparar un exame oral ou ten que de falar en público e mellorar a dicción, en casos de trastornos neurolóxicos como ictus que comportan tamén problemas de comunicación como afasias e disartrias... E a fala é imprescindible para o home!\n-Como traballa en logopedia?\n-[C. M.] O logopeda sempre debe ter o espello ao seu carón, para mirar como articulamos, movementos da cara, lingua, labios, todo o aparato fonador. A sesión é sempre individualizada, aínda que nalgunhas situacións se pode facer en grupo cando hai a mesma patoloxía. Tamén facemos relaxación, porque moita xente tende a tensar a musculatura da cara e pescozo á hora de falar. A terapia miofuncional tamén está moi en vangarda. Tamén reeducamos a respiración para mellorar o patrón da fala, pois para alongar a fonación é necesario ter unha boa coordinación coa respiración, intentando evitar a fala «afogada». Tamén en logopedia imos recorrer ás novas tecnoloxías.\nArchivado en: Xunta de Galicia Sergas A Mariña Burela Foz


Tareixa Escariz | Bibliomalveiras\nA CARA OCULTA DOS VERSOS con Tareixa\nO alumnado de 1º ESO A 1 visitou a exposición “A CARA OCULTA DOS VERSOS” na primeira sesión do venres 11 de maio para recibir explicacións de Sabela Caneda e Adrián Bouzas, do 1º de Bacharelato de Artes, que á súa vez e co seu grupo tiveron a oportunidade de coñecer a obra exposta da man da propia autora, María Isabel Pintado.\nE niso estabamos, cando chegou á biblio a profe Tareixa co seu grupo de 3º da ESO para sumáranse á actividade\nE a partir de tal momento, Tareixa elevou exponencialmente a calidade do acto. Porque ela, ademais de ser amiga persoal da artista, conxuga sensibildade e sabedoría tanto en materia literaria coma na das artes plásticas.\nE por riba, soubo facer partícipe activamente ao alumnado para desentrañar o sentido dalgúns versos enriquecidos coas fermosísmas pinturas e esculturas de María Isabel Pintado.\nEtiquetas: intervención artística en poemarios, Mª Isabel Pintado, Tareixa Escariz


AMIGOS DA DORNA MECA - O Grove: noviembre 2009\nO racú inverna en Moreiras\nO pasado sábado tivemos a Asamblea Xeral, pero antes quixemos aproveitar a tarde e a vontade de un bo número de socios para facer o traslado do RAKÚ ata Punta Moreiras.\nO viaxe por carretera xuntou a unha cantidade ben xeitosa de voluntarios, que o colleron no varadoiro de Peralto para achegalo ata o CIPES. Unha vez alí cambiouse para un carriño de varada máis pequeno e foi levado ata o lugar onde pasará este inverno.\nA arquitectura do CIPES non nos permitiu empiar o palo e izarlle a vela... que lle imos facer.\nMentras estea en seco instalarémoslle un motor e remataremos de acondicionalo.\nNesta asamblea reunímonos preto de 30 socios, e algúnhas caras novas que se incorporan á asociación con ganas de navegar e participar, dámoslles a benvida e agardamos que así sexa en canto o tempo no-lo permita.\nPublicado por Amigos da Dorna Meca en 18:30 No hay comentarios: